A kerékpársport esetében való igaz, hogy az egymástól földrajzilag messze lévő online fogadóirodák odds-mesterei időnként igencsak eltérően ítélik meg egy-egy sportoló nyerési esélyeit. Ezért fordulhat elő az az „anomália”, hogy míg egy nyugati-európai bukmékernél csak 5-ös szorzóval tudsz fogadni az egyik favorit szakasz győzelmére, addig egy másik sportfogadás szolgáltatónál (kelet-európainál) megesik, hogy ennek a duplájával is köthetsz pre-match fogadást. Emellett egyes vélekedések szerint az online bukik odds „szakemberei” időnként erősen „benézik” az esélyeket a kerékpársportnál (ez egyébkén a nyári olimpiai sportágaknál is elő szokott fordulni), és emiatt meglepően magas szorzón adják egy toronyesélyes versenyező végső győzelmét. Persze az odds-okat menet közben folyamatosan „kozmetikázzák”, ezért az embernek résen kell lennie, hogy elcsípjen egy-egy meglepően magasat közülük.